Title: A2.19. Qüestionari prova de síntesi Tema 2
Course: Física i química 4t ESO 1r T

Aquesta activitat és per demostrar que s'han assolit les competències del Tema 2. Es tracta de resoldre una activitat competencial utilitzant els continguts que hem estudiat en aquesta unitat.

En aquesta tasca us proposem aplicar els continguts i les competències que hem après per analitzar un problema de la vida real.

TASCA FINAL. LA MARATÓ DE BARCELONA.

Tres amics volen participar a la darrera edició de la Marató de Barcelona. Els tres pertanyen al club d'atletisme de la seva localitat, i surten a córrer periòdicament. Per preparar-se de forma més intensa i poder planificar correctament l'entrenament per la marató, un d'ells decideix provar primer les seves forces corrent la Mitja Marató, i desprès comparteix els seus temps parcials amb els altres dos companys (Fig. 1):

Figura 1: Temps parcial a la mitja marató.

Els temps estan en minuts i segons: Per exemple 1 km: 4’21 indica 4 minuts i 21 segons.

A partir de les dades que proporciona aquesta imatge, respon les següents qüestions:

- Contesteu les preguntes del qüestionari:

1. El recorregut senyalitzat, correspon al desplaçament del corredor o a la trajectòria que va seguir? Quin va ser el seu desplaçament total?

2. Quina va ser la seva marca personal en aquesta cursa? Recorda que has de sumar tots els minuts i tots els segons.

3. Construeix la taula posició-temps del corredor i representa-la gràficament. La primera fila l’omplim d’exemple: Recorda que 1 minut són 60 segons.

Temps (s) | Posició (m)
0 | 0
261 | 1000

Per fer la representació gràfica pots utilitzar paper mil·limetrat (i fer una foto després), pots utilitzar un full de càlcul de programari lliure o Excel.

4. Podries calcular el temps mig en que va recórrer un quilòmetre? (Recorda com es calcula la mitjana aritmètica).

5. Podries fer un càlcul de la distància que va recórrer per la Gran Via de les Corts Catalanes? Quant de temps va estar corrent aproximadament per aquest carrer? Pots aprofitar l'eina de  https://maps.google.es/

L'organització de la prova també proporciona les dades d'altimetria de la cursa:

Figura 2: Altimetria del recorregut de la Mitja Marató.

6. A partir de l'anàlisi de les dues imatges, podries dir on es troba localitzat, de forma aproximada, el punt més elevat de la cursa? Quina és la seva altitud sobre el nivell del mar?

7. Quina és l'alçada aproximada sobre el nivell del mar de la cruïlla entre el carrer

d'Espronceda i l'Avinguda Diagonal? A quin punt quilomètric correspon?

Info Aquesta tasca té seguiment de compleció, perquè es mostri l'activitat com completada cal que resolguis les preguntes del qüestionari i donis a enviar.