Title: A2.11.2. Repte: Accidents de trànsit
Course: Física i química 4t ESO 1r T

En aquesta tasca es tracta de treballar en grups d'un màxim de 4 persones per fer una campanya de prevenció d'accidents de trànsit.

Els accidents de trànsit són una de les principals causa de mort en joves segons dades de l’Observatori Europeu de Seguretat Vial. A més a més és una de les principals causes de mort no natural. Els factors de risc són molts i variats, destaquen entre d’altres: la velocitat, la conducció sobre els efectes de l’alcohol i d’altres drogues, no ús dels sistemes de retenció, conducció distreta, infraestructures vials insegures, vehicles insegurs, atenció inapropiada després de l’accident, incompliment de les normes, etc. El NOSTRE REPTE serà conscienciar als conductors i conductores de la importància de respec-tar els límits de velocitat. Font: IES Saulo Torón, Gáldar, Gran Canaria (traducció al català: Sergio Albert Torralba).
TASCA 2.11.2A CAIGUDA LLIURE.

En aquesta tasca us proposem calcular l'alçada de caiguda lliure equivalent a un xoc frontal.

Amb freqüència, en els anuncis i les notícies televisives sol comparar-se l’impacte d’un vehicle en marxa amb la caiguda des d’una alçada determinada. Les autoritats de Trànsit i Seguretat Vial solen esmentar aquest tipus d’equivalències per a que els i les conductores tinguin una idea més clara del que suposa un accident. S’escolta alguna cosa així “xocar un vehicle a ... km/h és equivalent a caure des d’un edifici de ... pisos d’altura”.

Anem a estudiar aquesta comparació. Resol el problema proposat amb les dades del teu grup.

Feu:

Imagina que un vehicle sofreix un impacte a (cada grup estudiarà dues velocitats):

Grup | 1 | 2 | 3 | 4 | 5 | 6 | 7
V (km/h) | 40 | 45 | 50 | 55 | 60 | 65 | 70
V (km/h) | 80 | 90 | 100 | 110 | 120 | 130 | 140

- Ara deixes caure un objecte e impacta contra el sòl a la mateixa velocitat que el nostre vehicle, des de quina alçada l’hem deixat caure?

TASCA 2.11.2B RESULTATS WIKI

En aquesta tasca us proposem anar al mural de Wiki (o al lloc on el vostre professorat us hagi indicat) cada grup posarà els resultats obtinguts. Al títol posaran “grup X” i a continuació “L’impacte d’un vehicle a ... km/h contra un mur és com si el vehicle hagués caigut d’una alçada de ... m.

Feu:

- Reflexiona: Estudiant les dades bolcades per tots els grups a Wiki: quina relació observes entre l’alçada i la velocitat? Es duplica l’alçada al duplicar la velocitat o la relació entre ambdues és diferent?

Vigileu perquè l’impacte ha de ser contra un mur, Per què? Perquè d’igual forma que quan un vehicle cau d’una teulada impacta contra el sòl dur, el vehicle en marxa també ha d’aturar-se contra un objecte dur i inamovible (per exemple un mur o un arbre gran). La comparació no és vàlida per a col·lisions entre dos o més vehicles

En la tramesa: Afegiu informació a la Wiki.